ამანდა საიფრიდი

ამანდა მიშელ საიფრიდი (; დ. 3 დეკემბერი,1985) — ამერიკელი მსახიობი, მომღერალი და მოდელი. საიფრიდის კარიერა სამოდელო ბიზნესით დაიწყო, როდესაც გოგონა ჯერ კიდევ 11 წლის იყო. მისი სამსახიობო დებიუტი შედგა სერიალში „გზამკვლევი ვარსკვლავი“. 2000 წელს შეასრულა ლუსი მონტგომერის როლი ფილმში „დედამიწა რაზეც დგას“.

ბიოგრაფია
 ადრეული წლები 
ამანდა 1985 წლის 3 დეკემბერს დაიბადა ალენტაუნში, პენსილვანიის შტატში, მისი დედა ანა არის ოკუპაციური თერაპევტი, ხოლო მამა ჯეკი – ფარმაცევტი. მისი და ჯენიფერი კი ფილადელფიურ მუსიკალურ ჯგუფში უკრავს ორღანზე. ამანდამ 2003 წელს სკოლა დაამთავრა და ფორდემის უნივერსიტეტში ჩააბარა.

 კარიერა 
ამანდამ სამსახიობო კარიერა დაიწყო 1995 წელს 9 წლის ასაკში, ხოლო სამოდელოს 11 წლის ასაკში, მისი სამსახიობო დებიუტი  სერიალ „გზამკვლევ ვარსკვლავში“ შედგა. 2000 წელს ლუსი მონტგომერის როლი ითამაშა ფილმში „დედამიწა რაზეც დგას“. ჯერ კიდევ მოზარდი ფრანსინ პასკალის სამი წიგნის გარეკანზე მოხვდა.

2004 წელს საიფრიდის კარიერაში ნამდვილი წინსვლა დაიწყო, როდესაც კარენ სმითის როლი ითამაშა - ერთ-ერთი „ბაუნტი“ გოგონასი პოპულარულ ფილმში «საძაგელი გოგონები». მას პარტნიორობა გაუწიეს რეიჩელ მაკადამსმა და ლინდსი ლოჰანმა, რომელთათვის ეს ფილმი ასევე წარმატებული აღმოჩნდა.

2005 წელს საიფრიდს მთავარი როლი ერგო კინოფილმ „ცხრა ცხოვრების“ ერთ-ერთ ნაწილში. გამოჩნდა მეორეხარისხოვან როლებში სერიალებში „ექიმი ჰაუსი“, „სამართლიანობა“, „კანონი და წესრიგი“.

ერთ-ერთი ყველაზე წარმატებული ფილმი იყო „მამა მია!“, მიუზიკლი, რომელიც ლეგენდარული ABBA-ს სიმღერების მიხედვით შეიქმნა და მასში ამანდას პარტნიორობა თვით მერილ სტრიპმა და პირს ბროსნანმა გაუწიეს.

 ფილმოგრაფია 
მსახიობი

ტელევიზია
+ სატელევიზიო როლები წელი სათაური როლი შენიშვნები 1999–2001 დედამიწა რაზეც დგას ლუსი მონტგომერი  2002–2003 ყველა ჩემი ბავშვი ჯონი სტაფორდი  2004 კანონი და წესრიგი ტენდი მაკკაინი   ვერონიკა მარსი ლილი კეინი  2005 ექიმი ჰაუსი პემი  2006 სამართლიანობა ენ ჯულიეტა დიგსი  Wildfire რებეკა  CSI: Crime Scene Investigation ლეისი ფინი   დიდი სიყვარული სარა ჰენრიკსონი მთავარი როლი 2008 ამერიკელი მამიკო! ემი 

 რესურსები ინტერნეტში 



კატეგორია:ამერიკელი მსახიობები
კატეგორია:ამერიკელი მოდელები
კატეგორია:ამერიკელი მომღერლები
კატეგორია:დაბადებული 1985
კატეგორია:დაბადებული 3 დეკემბერი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები